Henrike II.a Nafarroakoa

Henrike II.a Albretekoa (Sebastiandarren jauregia, Zangoza, 1503ko apirilaren 18a - Hagetmau, 1555eko maiatzaren 25a) 1517-1555 bitartean Nafarroako erregea izan zen. Horrezaz gain, Andorrako printzekidea, Foix, Périgord, Albret eta Bigorrako kondea, eta Bearno, Tursan, Gabardan, Tartas eta Limogesko bizkondea ere izan zen Nafarroako erregeak Henrike II.a Nafarroakoa PEDIGREE.

 Bizitza 
 Lehen urteak 
Henrike II.a Zangozako Sebastianes izeneko etxean jaio zen 1503ko apirilean. Gurasoak Katalina I.a, Nafarroako erregina, eta Joanes Albretekoa zituen Albret etxea- genealogia. Haren anaia zaharrenak hil berriak zirenez gero, berehala Vianako Printze izendatu zuten. Nafarroan bertan hezia izan zen, eta gurasoen agindupeko Bortuz iparraldeko lurraldeetara joaten zen. Horrela gertatu zen 1504-1505eko neguan, 1509ko hasieran eta 1510-1511n.

1512ko uztailean Gaztela eta Aragoiko Fernando II.a erregearen tropak Nafarroan bortxaz sartu eta erresumaz jabetu ziren. Henrikek, gurasoekin batera, Iruñea utzi eta Bearnora (Bearnoko Salbaterra, Ortheze eta Paue) alde egin zuen babes bila. Aitak eta biek Frantziako gortera jo zuten 1515ean. Bertan ezagutu zuen Henrikek 1527an emaztetzat hartuko zuen Margarita Angulemakoa, frantses idazle ospetsua (Heptamerona liburuaren egilea), eta Frantzisko I.a Frantziako erregearen arreba zena.

1517. urtean hil zen Katalina Nafarroakoa, eta Henrikek Nafarroako erregetzaz gainera, Bearno, Foix, Bigorra, Ribagorza, Armañac, Perigord, Tursan, Gabardan, Tartas eta Limogesko lurraldeen jaurgoa eskuratu zuen. Gazte-gaztea zenez orduan, dena den, urte batzuez (1518-1530 bitartean) Ana Nafarroakoa arreba nagusiak erregeorde egin zuen. Henrike II.a Nafarroa, Gaskonia eta ipar-erdialdeko Pirinioetako errege eta jaun nagusia zen, beraz. Xede bakarra izan zuen, ordea, erregetza hartu zuenetik: Fernando Katolikoak konkistaturiko Nafarroa berreskuratzea.

 Nafarroa berreskuratzeko borroka 
1521eko udaberrian, Gaztelako barne arazoak aprobetxatuz, nafarrek, gaskoiek eta frantsesek osaturiko armadak Donibane Garazin sartu eta Nafarroa berreskuratzeari ekin zion. Nafar gehienak Henrike II.aren armadaren alde jarri ziren, baita 1512an Gaztelaren zerbitzuan jardun zuen beaumondar asko ere. Maiatzaren 19an Iruñea hartu ondoren, Lizarra, Tafalla eta Nafarroa ia osorik gelditu zen nafarren esku.

Alabaina, Araba, Gipuzkoa, Bizkaia eta Errioxan antolatu ziren armadek berebiziko laguntza eskaini zioten espainiar erregeari eta nafarrek 1521eko ekainaren 30an Noaingo gudua galdu zuten. Gudu horretan Henrike II.aren gudarosteak 5.000 gizon baino gehiago galdu zituen, eta Gaztelak, berriz ere, Nafarroa bereganatu ahal izan zuenNoaingo gudua Hiru.com.

Henrikek tropa gehiago borrokara bidali zituen arren, Baztan ibarra kontrolatzea Amaiurko gaztelua hartuz (1521eko iraila) eta Hondarribia hartzea (1521eko urriaren 18an) izan ziren arrakasta bakarrak. 1522ko ekainaren 30eko San Martzialeko porrotarekin Gipuzkoako askapen inbasioa bertan behera gelditu zen. Urte bereko uztailean, Leringo kondea buru zuten gaztelarrek Amaiurko gaztelua hartu zuten, eta 1523ko urriaren 9an, Karlos Habsburgokoa, espainiar erregea Iruñean sartu zen garaileCarlos SANCHEZ-MARCO: Intentos de recuperación legitimista: Carlos V castiga y abandona la Baja Navarra Historia medieval del Reyno de Navarra. Lebrelblanco.com.

1523ko udazkenean, Espainiako tropen buruan zen Philibert de Chalon Orangeko printzeak kanpaina bortitza bideratu zuen Lapurdin, Nafarroa Beherean eta Bearnon, baina porrot egin zuen bere helburuetan. 1524ko otsailean, Hondarribiko gazteluan setiaturik zeuden nafar legitimistek kapitulatu zuten.

 Italiako gudua 
Nafarroako gerrak irtenbiderik ez zuela ikusirik, Henrike Frantzisko I.a Frantziakoaren gudarostearekin elkartu zen guda Italiar penintsulara eramateko. 1524ko urrian Alpeak zeharkatu eta, ondotik, Milanerria berenganatzea lortu zuten. Baina 1525eko otsailaren 24an, Paviako guduan, Frantziako gudarostea suntsitua izan zen eta bi erregeak, Henrike II.a eta Frantzisko I.a, preso hartu zituzten. Henrikek ihes egin ahal izan zuen urte bereko abenduan. Gauez, bere logelako sabaian egindako zulo batetik irten eta erositako guardia batek utzitako eskailera baten bidez kanpoan zain zituen bere gizonekin elkartzea lortu zuen.

1527an, Frantzisko I.a Frantziakoaren arreba Margaritarekin ezkondu zen. 1528an jaio zen Joana, alaba eta oinordekoa.

1528ko udan, Napoliko setioan, Nafarroako osteak borrokatu ziren Espainiaren aurka, Henrikeren anaia Karlosen buruzagitzapean (Karlos bera eta Joanes, Agaramontarren jauna, han hil ziren)Carlos de Albret Auñamendi Eusko Entziklopedia. Euskomedia.org. Azkenik, 1529ko Cambraiko bakearekin guda garaia amaitu zen Henrikerentzat.

 Bake garaia 
1529tik aurrera Henrike, Nafarroa Garaia berreskuratzeko itxaropenik gabe, Auñamendiz haraindiko lurraldeak antolatzen saiatu zen. 1530. urtean, arrazoi politikoak eta estrategikoak bultzatuta, Nafarroa Beherea alde batera uztea erabaki zuen Karlos Habsburgokoak. Bertan kokatu zituen Henrikek handik aurrera Donibane-Garazin, Donapaleun eta Bastidan bilduko ziren Nafarroako Estatu Nagusiak.

Bere egoitza nagusia Pauen ezarri zuen, gaztelu eder bat eraikiz. Bestalde, 1538-1546 bitartean Europako gotorleku modernoetariko bat eraikiarazi zuen Nabarrengose hirian, suzko armei aurre egiteko prestatua. Fabricio Siciliano arkitektoa arduratu zen proiektuazChâteaux et villes fortes dans les Pyrénées-Atlantiques : Navarrenx Crdp.ac-bordeaux.fr.

1537an Nafarroa Garaia ezkontza politikaren bidez berreskuratzeko saiakera abiarazi zuen; izan ere, zenbait bitartekariren laguntzaz, haren alaba Joana Espainiako Karlos I.ren seme Filiperekin, gerora Felipe II.a izango zenarekin, ezkontzen saiatu zen. Arazo bat zegoen, ordea, eta berau Albret etxearen propietateak ziren. Nafarroko erregeek hainbat lurralde kontrolatzen zituzten Frantziako iparraldetik hegoaldera, eta hauek Espainiaren eskutan amaituko zuten ezkontza hura gauzatuz gero. Hori zela eta, Frantziako erregea ez zen ados. Ondorioz, Joana 1548ko urriaren 20an Borboiko Antoniorekin ezkondu zen, nahiz eta Filipe espainiarrarekin elkartzeko saiakerek ez zuten etenik izanIpagoaga: Nafarroako erregeak, Italiako errege? Zuzeu.eus. Creative Commons Aitortu-PartekatuBerdin 3.0 Unported (CC BY-SA 3.0) lizentziapean argitaratuaCarlos SANCHEZ-MARCO:Intentos de recuperación legitimista: las alianzas matrimoniales Lebrelblanco.com. 1553ko abenduaren 13an, erregearen biloba Henrike jaio zen Pauen. Nafarroako Erresumako usadioari jarraikiz, Vianako printze izendatu zutenJuan Antonio CASTRO: Enrique IV, Rey de Francia y III de Navarra (1553-1610) Mcnbiografias.com.

Henrike II.a, Nafarroako zangozar erregea, Hagetmau (Landak) herrian hil zen, 1555eko maiatzaren 25ean. Testamentuan agindua utzi zuen bezala, Leskarreko katedralean lurperatu zuten.

 Familia 
 Aitona 35px Alain I.a Albreteko jauna Amona 35px  Frantziska Châtillongoa Aitona 35px Gaston I.a Bianako printzea Amona 35px MaddalenFrantziakoa Aita  35px Joanes III.a  Nafarroako errege Ama35px  Katalina I.aNafarroako erregina 35px Henrike II.a  Nafarroako errege

 Ezkontza eta haurrak 
1527ko urtarrilaren 24an, Frantzisko I.a Frantziakoaren arreba Margaritarekin ezkondu zen Saint-Germain-en-Layen. 1549an alargundu zen. Bi seme-alaba izan zituzten:
 Joana (1528-1572), Nafarroako erregina.
 Joanes (1530-?).

 Erreferentziak 

 Kanpo estekak 

<table border="1" width=75% align="center">
Aurrekoa:
Katalina I.a
50pxHenrike II.aNafarroako errege(1517-1555)
<td width="30%" align="center">Ondorengoa:
Joana III.aetaAntonio I.a
Aurrekoa:
Katalina I.a
50pxHenrike I.aFoix-ko konde Bearnoko kondeorde(1517-1555)
<td width="30%" align="center">Ondorengoa:
Joana I.aetaAntonio I.a
</tr>
Aurrekoa:
Alain I.a
50pxHenrike I.aAlbreteko jauna(1522-1555)
<td width="30%" align="center">Ondorengoa:
Joana I.aetaAntonio I.a
</tr>
</table>

Kategoria:Nafarroako errege-erreginak
Kategoria:Bearnoko bizkondeak
Kategoria:Albreteko etxea
Kategoria:Foixko kondeak
Kategoria:Nafarroako konkistako biografiak
Kategoria:Bigorrako kondeak